# Til interessenter: Tekst til brug på sociale medier eller i nyhedsbreve

**Et godt nummer at ha’ ved hånden – Cyberhotline for digital sikkerhed**

De digitale trusler er mange og vedvarende, og derfor sætter Digitaliseringsstyrelsen og Center for Cybersikkerhed sammen fokus på at udbrede kendskabet til Cyberhotline for digital sikkerhed, så flere borgere og virksomheder kan benytte sig af tilbuddet om telefonisk vejledning.

Du kan som borger og virksomhed få hjælp hos Cyberhotlinen, hvis du har brug for vejledning til at forebygge eller håndtere digitale trusler. Cyberhotlinen kan fx hjælpe ved mistanke om misbrug af borgeres personlige oplysninger og i tilfælde af cyberangreb hos virksomheder.

**Hvad kan Cyberhotline for digital sikkerhed hjælpe med?**

* Borgere og virksomheder kan kontakte Cyberhotline for digital sikkerhed på 33 37 00 37 kl. 8-20 i hverdagene og kl. 10-16 i weekender. Ved akutte henvendelser, som fx identitetstyveri eller igangværende angreb på virksomheder, kan der ringes døgnet rundt.
* Borgere og virksomheder kan blandt andet få hjælp til, hvordan de spotter falske webshops og laver stærke passwords samt hvordan de ruster sig mod digitale trusler som fx phishing, CEO-fraud og faktura-bedrageri.
* Borgere og virksomheder kan få hjælp til, hvad de skal gøre, hvis de er udsat for et angreb fra it-kriminelle, og hvem det er relevant at kontakte for videre vejledning.

Se mere på [Cyberhotline (sikkerdigital.dk)](https://sikkerdigital.dk/cyberhotline)